Na temelju članka 35. Zakona o lokalnoj i područnoj (regionalnoj) samoupravi (“Narodne novine” broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) te članka 31. Statuta Općine Vidovec („Službeni vjesnik Varaždinske županije“, broj: 04/18.), Općinsko vijeće Općine Vidovec na 18. sjednici održanoj dana 03. listopada 2019. godine, donosi

**ODLUKU**

**o izmjenama i dopunama Odluke o stipendijama**

**Općine Vidovec**

**Članak 1.**

Članak 4. Odluke o stipendijama Općine Vidovec (“Službeni vjesnik Varaždinske županije” br. 76/18 – dalje: Odluka), mijenja se i glasi:

“Članak 4.

Stipendija se za studente odobrava za jednu akademsku godinu, a isplaćuje se počevši od listopada akademske godine za koju se stipendija dodjeljuje, ukupno 10 mjeseci.

Stipendija se za učenike odobrava za jednu školsku godinu, a isplaćuje se počevši od rujna školske godine za koju se stipendija dodjeljuje, ukupno 10 mjeseci.

Stipendije se dodjeljuju u iznosima kako slijedi:

- učenicima srednjih škola koji su polaznici obrazovnih ustanova na području Varaždinske i Međimurske županije dodjeljuje se iznos od 350,00 kn,

- učenicima srednjih škola koji su polaznici obrazovnih ustanova izvan Varaždinske i Međimurske županije dodjeljuje se iznos od 400,00 kn,

- učenicima srednjih škola koji su polaznici obrazovnih ustanova sa sjedištem u inozemstvu dodjeljuje se iznos od 450,00 kn,

- studentima polaznicima visokih učilišta sa sjedištem na području Varaždinske i Međimurske županije dodjeljuje se iznos od 450,00 kn,

- studentima polaznicima visokih učilišta sa sjedištem izvan Varaždinske i Međimurske županije dodjeljuje se iznos od 500,00 kn,

- studentima polaznicima visokih učilišta sa sjedištem u inozemstvu dodjeljuje se iznos od 550,00 kn.”

**Članak 2.**

Ostale odredbe Odluke ostaju nepromijenjene.

**Članak 3.**

Ova Odluka stupa na snagu osmog dana od dana objave u “Službenom vjesniku Varaždinske županije”.

KLASA: 604-01/18-01/02

URBROJ:2186/10-01/1-19-09

Vidovec, 03. listopada 2019.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek